Document ID: /roh_data/filtered/fineweb-2-filterrobots_roh.jsonl.gz/54286

Cun la revisiun da la constituziun dal 2004 veva Samedan introducì in artitgel da lingua che duai promover la bilinguitad en vischnanca. En coordinaziun cun la cumissiun da scola e la direcziun, ha la suprastanza communala decis da cuntinuar cun quella lavur er en l'avegnir. Andrea Urech saja pront da surpigliar il pensum da 20% er suenter sia pensiun, scriva il cussegl communal en ina communicaziun.
Marcar preschientscha
La finamira da basa dal post da coordinaziun è da garantir la preschientscha da la lingua rumantscha e da sensibilisar la populaziun per la bilinguitad.